Tania Leon

Tania Leon, haifaffen Ruth Naomi Leon, ( Wellington, 4 ga Mayu, 1945 – Nigtevecht, Agusta 15, 1996) haifaffiyar Afirka ta Kudu malama ce kuma yar gwagwarmayar kare mata. Ta kasance memba na ƙungiyar yaƙi da nuna wariyar launin fata a Netherlands da kuma ƙungiyar ANC ta Holland. 

 Tarihin Rayuwa 
An haifi Leon ranar Juma'a 4 ga watan Mayu, 1945 a Wellington, Afirka ta Kudu. Ita ce auta a cikin iyali guda tara.  Leon ta sami horo a matsayin malama kuma a cikin shekara ta ilimi 1960-1961 ta sami "takardar shedar malamar firamare" a Cibiyar Athlone a Paarl, Afirka ta Kudu. Daga watan Janairu 1969 zuwa watan Yuni 1972 ta yi aiki a matsayin mataimakiyar koyarwa a Makarantar Sakandare ta Mountain River a Wellington. 

A shekara ta 1973, Leon ta yanke shawarar barin Afirka ta Kudu saboda manufofin gwamnatin Afirka ta Kudu na nuna wariyar launin fata na kara zama danniya. Ta isa Netherlands a shekarar 1973. 

Leon ta ci gaba da karatun aikin jinya a Amsterdam daga shekarun 1973 zuwa 1976 kuma ta yi aiki daga watan Agusta 1982 har zuwa farkon shekara ta 1985 a matsayin ma'aikaciyar jinya ta gundumar Amsterdam Cross Societies. Ta zama 'yar ƙasar Holland a shekarar 1984. 

Leon ta yi aiki daga watan Agusta 1986 zuwa 1989 a Foundation for Women and Informatics a Amsterdam, haka kuma malama a Makarantar Informatics na Mata daga Agusta 1987.  Leon ta mutu a ranar Alhamis, 15, Agusta watan, 1996 tana da shekaru 51 a Nigtevecht.

 Manazarta 

Rukuni:Mutuwan 1996
Rukuni:Haifaffun 1945